ddrg/super_eurlex huggingface dataset:
BEGRUNDELSE

1.BAGGRUND FOR FORSLAGET

•Forslagets begrundelse og formål

Den 4. marts 2020 vedtog Kommissionen sit forslag til Europa-Parlamentets og Rådets forordning om rammerne for at opnå klimaneutralitet og om ændring af forordning (EU) 2018/1999 ("den europæiske klimalov").

Forslaget til forordning om den europæiske klimalov er en del af en større pakke af ambitiøse foranstaltninger, der blev bebudet i Kommissionens meddelelse om den europæiske grønne pagt. Med den europæiske grønne pagt lanceres en ny vækststrategi for EU, der har til formål at omdanne EU til et retfærdigt og velstående samfund, forbedre livskvaliteten for nuværende og kommende generationer med en moderne, ressourceeffektiv og konkurrencedygtig økonomi, hvor der ikke er nogen nettoemissioner af drivhusgasser i 2050, og hvor den økonomiske vækst er afkoblet fra ressourceforbruget. Den sigter også mod at beskytte, bevare og styrke EU's naturlige kapital og beskytte borgernes sundhed og trivsel mod klima- og miljørelaterede trusler og konsekvenser. Den europæiske grønne pagt bekræfter Kommissionens ambition om, at Europa senest i 2050 skal være det første klimaneutrale kontinent.

Forslaget sigter mod at udstikke en retning ved at forankre EU's mål om klimaneutralitet i 2050 i lovgivningen, styrke sikkerheden og tilliden til EU's engagement samt skabe gennemsigtighed og ansvarlighed.

I det oprindelige forslag blev det anført, at Kommissionen senest i september 2020 ville fremlægge en plan baseret på en konsekvensanalyse for at øge EU's mål for reduktion af drivhusgasemissioner i 2030 til mindst 50 % og op imod 55 % sammenlignet med 1990-niveauet på en ansvarlig måde, og at Kommissionen ville foreslå, at forslaget ændres i overensstemmelse hermed. Dette fremgik af artikel 2, stk. 3, og betragtning 17 i Kommissionens oprindelige forslag. 2030-klimamålplanen viser, at det både er muligt og gavnligt at øge EU's emissionsreduktionsmål for 2030 til mindst 55 %.
BEGRUNDELSE

BAGGRUND FOR FORSLAGET

•Forslagets begrundelse og formål

Den 7. juli 2020 vedtog Rådet et mandat om bemyndigelse af Europa-Kommissionen til at indlede forhandlinger om en ny protokol til partnerskabsaftalen om bæredygtigt fiskeri mellem Den Europæiske Union og Cookøernes regering og om en mulig forlængelse af den nuværende protokol til aftalen, som udløber den 13. oktober 2020.

Hvis forhandlingerne om en ny protokol til partnerskabsaftalen om bæredygtigt fiskeri mellem Den Europæiske Union og Cookøernes regering tager længere tid end forventet, bør Kommissionen for at undgå en længerevarende afbrydelse af fiskeriet i henhold til mandatet søge at nå til enighed med Cookøernes regering om en forlængelse af den nuværende protokol for en begrænset periode, hvis det er muligt, dog højst et år, samtidig med at den bestræber sig på at nå til enighed om en ny protokol i overensstemmelse med de mål, der er fastsat i mandatet.

Efter den første forhandlingsrunde (16. juli 2020) var EU's og Cookøernes forhandlere enige om, at det vil kræve flere runder at afslutte forhandlingerne, idet der er tale om komplekse forhandlinger. Begge parter er derfor blevet enige om en forlængelse på højst et år af den nuværende protokol i overensstemmelse med bemyndigelsen fra Rådet. Forlængelsen fastsattes ved en aftale i form af brevveksling, der blev paraferet den 29. juli 2020 i Bruxelles og Rarotonga (Cookøerne).

Med henblik på at undgå en afbrydelse af den europæiske flådes fiskeri i Cookøernes farvande er det nødvendigt, at Rådets afgørelse til støtte for denne aftale i form af brevveksling vedtages i tilstrækkelig god tid til, at begge parter kan nå at undertegne den inden den 13. oktober 2020, hvor den gældende protokol udløber.

Formålet med forslaget er at godkende indgåelsen af protokollen.

Der mindes om, at formålet med protokollen er at give EU-fiskerfartøjer fiskerimuligheder i Cookøernes farvande inden for grænserne af det disponible overskud og i overensstemmelse med den videnskabelig rådgivning og henstillingerne fra Fiskerikommissionen for det Vestlige og Centrale Stillehav (WCPFC). Formålet er også at styrke samarbejdet mellem Den Europæiske Union og Cookøernes regering med henblik på at skabe en partnerskabsramme for udvikling af en politik for bæredygtigt fiskeri og en ansvarlig udnyttelse af fiskeressourcerne i Cookøernes fiskeriområde i begge parters interesse.
•Valg af retsakt

3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER

•Efterfølgende evalueringer/kvalitetskontrol af gældende lovgivning

I 2019-2020 udførte Kommissionen en efterfølgende evaluering af den gældende protokol til partnerskabsaftalen om bæredygtigt fiskeri mellem Unionen og Republikken Liberia såvel som en forhåndsevaluering af en eventuel fornyelse af protokollen. Konklusionerne af evalueringen er angivet i et særskilt arbejdsdokument fra Kommissionens tjenestegrene.

I evalueringen blev det konkluderet, at Unionens fiskeindustri (tunarter) har stor interesse i at operere i Liberias fiskeriområde, og at en fornyelse af protokollen fremstår som den klart foretrukne løsning. En manglende fornyelse ville fratage Unionen et instrument, der kan opfylde de forskellige interessenters behov og dens egne behov for at styrke den globale forvaltning af havene i det østlige Atlanterhav via den multilaterale ramme for ICCAT-området.

For Liberias vedkommende tilfører EU-indsatsen en merværdi i form af en flerårig sikkerhed for budgetindtægter, en officiel platform for sektordialog og direkte udvekslinger med Unionen med hensyn til samarbejde og en ramme for fælles tilsyn med og kontrol af Unionens aktiviteter. Partnerskabsaftalen om bæredygtigt fiskeri bidrager til at fremme ansvarligt fiskeri og giver adgang til en særskilt budgetpost (sektorstøtte) for finansiel støtte til Liberias gennemførelse af den nationale fiskeripolitik.
BEGRUNDELSE

1.BAGGRUND FOR FORSLAGET

•Forslagets begrundelse og formål

Den 7. juli 2020 vedtog Rådet et mandat om bemyndigelse af Europa-Kommissionen til at indlede forhandlinger om en ny protokol til partnerskabsaftalen om bæredygtigt fiskeri mellem Den Europæiske Union og Cookøernes regering og om en mulig forlængelse af den nuværende protokol til aftalen, som udløber den 13. oktober 2020.

Hvis forhandlingerne om en ny protokol til partnerskabsaftalen om bæredygtigt fiskeri mellem Den Europæiske Union og Cookøernes regering tager længere tid end forventet, bør Kommissionen for at undgå en længerevarende afbrydelse af fiskeriet i henhold til mandatet søge at nå til enighed med Cookøernes regering om en forlængelse af den nuværende protokol for en begrænset periode, hvis det er muligt, dog højst et år, samtidig med at den bestræber sig på at nå til enighed om en ny protokol i overensstemmelse med de mål, der er fastsat i mandatet.

Efter den første forhandlingsrunde (16. juli 2020) var EU's og Cookøernes forhandlere enige om, at det vil kræve flere runder at afslutte forhandlingerne, idet der er tale om komplekse forhandlinger. Begge parter er derfor blevet enige om en forlængelse på højst et år af den nuværende protokol i overensstemmelse med bemyndigelsen fra Rådet. Forlængelsen fastsattes ved en aftale i form af brevveksling, der blev paraferet den 29. juli 2020 i Bruxelles og Rarotonga (Cookøerne).

Med henblik på at undgå en afbrydelse af den europæiske flådes fiskeri i Cookøernes farvande er det nødvendigt, at Rådets afgørelse til støtte for denne aftale i form af brevveksling vedtages i tilstrækkelig god tid til, at begge parter kan nå at undertegne den inden den 13. oktober 2020, hvor den gældende protokol udløber.

Kommissionen foreslår på dette grundlag, at Rådet godkender undertegnelsen og den midlertidige anvendelse af denne brevveksling, der gør det muligt at forlænge den nuværende protokol i højst et år.

Formålet med protokollen er at give EU-fiskerfartøjer fiskerimuligheder i Cookøernes farvande inden for grænserne af det disponible overskud og i overensstemmelse med den videnskabelig rådgivning og henstillingerne fra Fiskerikommissionen for det Vestlige og Centrale Stillehav (WCPFC). Formålet er også at styrke samarbejdet mellem Den Europæiske Union og Cookøernes regering med henblik på at skabe en partnerskabsramme for udvikling af en politik for bæredygtigt fiskeri og en ansvarlig udnyttelse af fiskeressourcerne i Cookøernes fiskeriområde i begge parters interesse.
Rådets holdning med henblik på vedtagelse af Europa-Parlamentets og Rådets forordning om ændring af forordning (EU) nr. 1303/2013 for så vidt angår justering af den årlige forfinansiering for årene 2021 til 2023

2018/0322 (COD)

MEDDELELSE FRA KOMMISSIONEN TIL EUROPA-PARLAMENTET



i henhold til artikel 294, stk. 6, i traktaten om Den Europæiske Unions funktionsmåde



vedrørende

Rådets holdning med henblik på vedtagelse af Europa-Parlamentets og Rådets forordning om ændring af forordning (EU) nr. 1303/2013 for så vidt angår justering af den årlige forfinansiering for årene 2021 til 2023

1.Baggrund

Forslag fremsendt til Europa-Parlamentet og Rådet (dokument COM(2018) 614 final – 2018/0322 (COD)): 7.9.2018 Europa-Parlamentets førstebehandlingsholdning vedtaget: 4.4.2019 Rådets holdning vedtaget: 7.10.2020

2.Formålet med Kommissionens forslag

Formålet med Kommissionens forslag var at reducere det årlige forfinansieringsbeløb til 1 % fra de nuværende 3 % for årene 2021-2023 i programmeringsperioden 2014-2020. Forslaget havde til formål at øge gennemsigtigheden og bidrage til forudsigeligheden i budgetplanlægningen og til en mere stabil og forudsigelig betalingsprofil. Reduktionen blev foreslået for de sidste tre år af den nuværende programmeringsperiode (2021-2023), som overlapper med den næste programmeringsperiode, der begynder i 2021. Denne fremgangsmåde tog også højde for betalingsbehov fra forfinansieringsordninger, der foreslås for programmerne for perioden 2021-2027, hvor kun den indledende forfinansiering skal betales i seks årlige rater.

3.Bemærkninger til Det Europæiske Økonomiske og Sociale Udvalgs og Regionsudvalgets udtalelser:

EØSU (referent: Javier Doz Orrit) vedtog sin udtalelse på plenarmødet den 23.-24. januar 2019, som forkaster Kommissionens forslag. Kommissionen fastholdt sit oprindelige forslag på det tidspunkt. Regionsudvalget afgav ikke udtalelse.

4.Bemærkninger til Europa-Parlamentets holdning

Europa-Parlamentet vedtog sin holdning ved førstebehandlingen den 4. april 2019. Parlamentet har foreslået én ændring med henblik på at reducere det årlige forfinansieringsbeløb for årene 2021-2023 til 2 % i stedet for at reducere det til 1 %, som Kommissionen har foreslået. Kommissionen fastholdt sit oprindelige forslag på det tidspunkt.

5.Bemærkninger til Rådets holdning

Rådets holdning, der er baseret på Det Europæiske Råds konklusioner af 21. juli 2020, afspejler Europa-Parlamentets holdning ved førstebehandlingen.

Rådets eneste ændring reducerer det årlige forfinansieringsbeløb for årene 2021-2023 til 2 % i stedet for at reducere det til 1 % som foreslået. Kommissionens tjenestegrene bistod i de beregninger, der førte frem til konklusionerne fra Det Europæiske Råd, og den aftalte sats blev anset for at være mulig.

6.Konklusion

Kommissionen accepterer Rådets og Europa-Parlamentets ændringer.
BEGRUNDELSE

1.Forslagets genstand

Dette forslag vedrører en afgørelse om fastlæggelse af den holdning, der skal indtages på EU's vegne i det fælles råd, der er nedsat ved den økonomiske partnerskabsaftale ("ØPA'en" eller "aftalen") mellem Den Europæiske Union og ØPA-landene i Southern African Development Community ("SADC"), for så vidt angår justeringen af referencemængderne for visse produkter, der er anført i bilag IV til ØPA'en, jf. ØPA'ens artikel 35.

2.Baggrund for forslaget

2.1.Forslagets begrundelse og formål

ØPA'ens artikel 35 giver Toldunionen for Det Sydlige Afrika mulighed for at indføre en beskyttelsesforanstaltning i form af en importtold, hvis importmængden til SACU af et i bilag IV til ØPA'en opført landbrugsprodukt med oprindelse i EU overstiger den i nævnte bilag anførte referencemængde for produktet i en given tolvmåneders periode.

Bilag IV til ØPA'en består af en tabel, hvori er opført referencemængderne for treogtyve (23) produkter i tolv (12) år ("år 1", "år 2" osv.). I fodnote 1 til tabellen hedder det: "For positioner efterfulgt af en asterisk (*) fastsættes referencemængden for år 1 til et gennemsnit af de tre (3) foregående års import fra EU til SACU, hvis datoen for ikrafttrædelsen af denne aftale er senere end 2015. Referencemængderne for de efterfølgende år (efter år 1) justeres proportionelt i forhold til referencemængderne i denne tabel."

I ØPA'ens artikel 113, stk. 8, er det fastsat, at "hvis parterne i afventning af denne aftales ikrafttrædelse beslutter at anvende den midlertidigt, betragtes alle henvisninger i denne aftale til ikrafttrædelsesdatoen som henvisninger til den dato, hvor en sådan midlertidig anvendelse får virkning."

ØPA'en har fundet midlertidig anvendelse siden den 10. oktober 2016. Referencemængderne for elleve (11) produkter, der er opført i bilag IV til ØPA'en (de produkter, der er efterfulgt af en asterisk), bør derfor justeres i overensstemmelse med fodnoten til tabellen i bilag IV.

2.2.Det Fælles EU-SADC-ØPA-Råd

Ved ØPA'ens artikel 100 nedsættes et fælles råd, "som skal overvåge og forvalte gennemførelsen af denne aftale".

Ved artikel 101, stk. 1, fastsættes det, at "det fælles råd består af relevante medlemmer af Rådet for Den Europæiske Union og relevante medlemmer af Europa-Kommissionen eller deres repræsentanter på den ene side og af SADC-ØPA-landenes relevante ministre eller deres repræsentanter på den anden side".

I artikel 101, stk. 3, er det anført, at det fælles råd har til opgave:

a)at være ansvarligt for anvendelsen og gennemførelsen af denne aftale og at overvåge, at målene i den opfyldes

b)at behandle alle store spørgsmål i forbindelse med denne aftale, som er af fælles interesse og berører handelen mellem parterne

c)at behandle forslag og henstillinger fra parterne om ændring af denne aftale

d)at fremsætte passende henstillinger

e)at overvåge udviklingen i de økonomiske og handelsmæssige forbindelser mellem parterne

f)at overvåge og vurdere virkningerne af samarbejdsbestemmelserne i denne aftale for en bæredygtig udvikling
BEGRUNDELSE

1.BAGGRUND FOR FORSLAGET

•Forslagets begrundelse og formål

Den 8. juli 2019 vedtog Rådet en afgørelse om bemyndigelse af Kommissionen til at indlede forhandlinger med Mauretanien om indgåelse af en partnerskabsaftale om bæredygtigt fiskeri og tilhørende protokol (dokument 10402/19 og 10231/19). Ved nævnte afgørelses artikel 1, stk. 2, bemyndiges Kommissionen til at føre forhandlinger om en begrænset forlængelse af den gældende protokol, der udløber den 15. november 2019, for at forhindre en langvarig afbrydelse af fiskeriet. I de forhandlingsdirektiver, der er vedlagt nævnte afgørelse (dokument 10231/19 ADD1), præciseres det, at en sådan forlængelse ikke kan vare længere end højst et år.

Den 8. november 2019 blev protokollen ved brevveksling (dokument 12928/19) forlænget for en periode på et år, dvs. indtil den 15. november 2020.

I perioden fra september 2019 til februar 2020 har der fundet fire forhandlingsrunder sted med Mauretanien om en fornyelse af partnerskabsaftalen om bæredygtigt fiskeri med tilhørende protokol, men forhandlingerne har ikke givet endelige resultater.

Som følge den aktuelle folkesundhedssituation (covid-19-pandemien) kan det til trods for forlængelsen af protokollen konstateres, at forhandlingerne om en ny aftale med tilhørende protokol ikke vil kunne afsluttes i tide til at forhindre en afbrydelse af fiskeriet, når den forlængede protokol udløber. Den 26. juni 2020 bemyndigede Rådet derfor Kommissionen til at føre forhandlinger om en ny forlængelse af protokollen for endnu en periode på højst et år.

Under den femte forhandlingsrunde (den 7. juli 2020) nåede Unionens og Den Islamiske Republik Mauretaniens forhandlere til enighed om endnu en forlængelse af protokollen for en periode på højst et år i overensstemmelse med Rådets mandat. Denne anden forlængelse fastsættes ved en aftale i form af brevveksling, der blev paraferet den 7. juli 2020.

Med henblik på at undgå en afbrydelse af den europæiske flådes fiskeri i de mauretanske farvande er det nødvendigt, at Rådets afgørelse om godkendelse af denne aftale i form af brevveksling vedtages i tilstrækkelig god tid til, at begge parter kan nå at undertegne den inden den 15. november 2020, hvor den gældende protokol udløber.

Formålet med forslaget er at godkende indgåelsen af protokollen.

Der mindes om, at formålet med protokollen er at give EU-fartøjer fiskerimuligheder i Mauretaniens farvande inden for grænserne af det disponible overskud under hensyntagen til den foreliggende videnskabelige rådgivning, navnlig fra Komitéen for Fiskeriet i det Østlige Centrale Atlanterhav (CECAF), og i overensstemmelse med den videnskabelige rådgivning og henstillingerne fra Den Internationale Kommission for Bevarelse af Tunfiskebestanden i Atlanterhavet (ICCAT). Formålet er også at styrke samarbejdet mellem Den Europæiske Union og Den Islamiske Republik Mauretanien med henblik på at skabe en partnerskabsramme for udvikling af en politik for bæredygtigt fiskeri og ansvarlig udnyttelse af fiskeressourcerne i Den Islamiske Republik Mauretaniens fiskerizone i begge parters interesse.

I protokollen er der fastsat fiskerimuligheder for følgende kategorier:
BEGRUNDELSE

1.BAGGRUND FOR FORSLAGET

•Forslagets begrundelse og formål

Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre bilag IV (Energi) til EØS-aftalen med henblik på at indarbejde Kommissionens forordning (EU) 2017/2195 af 23. november 2017 om fastsættelse af retningslinjer for balancering af elektricitet i EØS-aftalen.

I de netregler og retningslinjer for elektricitet, der er fastlagt på grundlag af den 3. energipakke, fastsættes de tekniske regler, der skal lette handelen inden for EU's indre marked for elektricitet. Et fuldt fungerende og indbyrdes sammenkoblet indre marked for energi er afgørende for målene vedrørende forsyningssikkerhed, fremme af konkurrenceevnen og sikring af, at alle forbrugere kan købe energi til overkommelige priser. Der er etableret betydelige elsammenkoblinger mellem Norge som en EØS-EFTA-stat og EU's medlemsstater. Det er derfor bydende nødvendigt, at de tekniske regler for handel inden for EU's indre marked for elektricitet udvides til at omfatte EØS for at sikre retlig ensartethed som grundlag for handel med elektricitet.

Ved Kommissionens forordning (EU) 2017/2195 fastlægges der detaljerede retningslinjer for balancering af elektricitet, herunder fælles principper for indkøb og afregning af frekvenskontrolreserver, reserver til frekvensgenoprettelse og erstatningsreserver samt en fælles metode til aktivering af reserver. Den finder anvendelse på alle transmissionssystem- og distributionssystemoperatører, tilsynsmyndigheder, Agenturet for Samarbejde mellem Energireguleringsmyndigheder (ACER) og det europæiske net af transmissionssystemoperatører (ENTSO-E) samt tredjeparter, som har fået delegeret eller overdraget ansvar, eller andre markedsdeltagere.

Tilpasningerne i vedlagte udkast til Det Blandede EØS-Udvalgs afgørelse er mere vidtgående, end hvad der kan anses for at være rent tekniske tilpasninger som omhandlet i Rådets forordning nr. 2894/94. Unionens holdning skal derfor fastlægges af Rådet.
BEGRUNDELSE

1.Forslagets genstand

Dette forslag vedrører en afgørelse om fastlæggelse af den holdning, der skal indtages på Unionens vegne i Det Blandede Udvalg, der er nedsat ved aftalen mellem Den Europæiske Union og Japan om et økonomisk partnerskab i forbindelse med den påtænkte vedtagelse af Det Blandede Udvalgs afgørelse om ændring af tillæg 2-C-1 og 2-C-2 til bilag 2-C om motorkøretøjer og reservedele.

2.Baggrund for forslaget

2.1.Aftalen mellem Den Europæiske Union og Japan om et økonomisk partnerskab

Aftalen mellem Den Europæiske Union og Japan om et økonomisk partnerskab ("aftalen") har til formål at liberalisere og lette handel og investeringer og at fremme tættere økonomiske forbindelser mellem parterne. Aftalen trådte i kraft den 1. februar 2019.

2.2.Det Blandede Udvalg

Ved aftalens artikel 22.1, stk. 1, nedsættes Det Blandede Udvalg bestående af repræsentanter for hver part. For at sikre, at aftalen fungerer korrekt og effektivt, jf. artikel 22.1, stk. 4, skal Det Blandede Udvalg:

a)vedtage sin forretningsorden på sit første møde og

b)på sit første møde vedtage forretningsordenen for et panel og adfærdskodekset for voldgiftsmænd, som omhandlet i artikel 21.30, samt mæglingsproceduren som omhandlet i artikel 21.6, stk. 2.

I henhold til artikel 22.2, stk. 3, træffes alle afgørelser og anbefalinger fra Det Blandede Udvalg ved konsensus.

2.3.Den retsakt, der skal vedtages af Det Blandede Udvalg

For at tage hensyn til den lovgivningsmæssige udvikling, der har fundet sted i Japan og i EU for så vidt angår gennemførelsen af FN-ECE-regulativer, foreslås det, at Det Blandede Udvalg vedtager en afgørelse om ændring af tillæg 2-C-1 og 2-C-2 til aftalens bilag 2-C. Ændringerne består i at tilføje FN-ECE-regulativ nr. 53, 85, 145 og 146 i tillæg 2-C-1 og fjerne FN-ECE-regulativ nr. 53 og 85 fra tillæg 2-C-2.

Den påtænkte retsakt får bindende virkning for parterne i henhold til aftalens artikel 22.2, stk. 1, hvori følgende fastsættes: "Det Blandede Udvalg kan træffe afgørelser som omhandlet i denne aftale. Disse afgørelser er bindende for parterne. Hver part træffer de nødvendige foranstaltninger til at gennemføre afgørelserne."

3.Den holdning, der skal indtages på Unionens vegne

Dette forslag til Rådets afgørelse fastlægger den holdning, der skal indtages på Unionens vegne i Det Blandede Udvalg, der er nedsat ved aftalen om ændring af tillæg 2-C-1 og 2-C-2 til aftalens bilag 2-C.

På grundlag af en vurdering fra den første Arbejdsgruppe om Motorkøretøjer og Reservedele nåede parterne til enighed om at anbefale Det Blandede Udvalg at vedtage en afgørelse om ændring af ovennævnte tillæg for at afspejle resultaterne af de lovgivningsmæssige drøftelser under De Forenede Nationers Økonomiske Kommission for Europa (UNECE) siden aftalens undertegnelse.

Tilføjelsen af disse supplerende FN-regulativer i de relevante tillæg vil øge retssikkerheden for de økonomiske aktører med hensyn til de lovgivningsmæssige rammer for parternes indbyrdes præferencehandelsforbindelser.

4.Retsgrundlag